World news story
भारत में ब्रिटिश वीज़ा आवदेनों के लिए ऑनलाइन भुगतान का विकल्प
भारत में ब्रिटिश वीज़ा के सभी आवेदकों को 1 मई 2013 से क्रेडिट या डेबिट कार्ड के जरिए अपनी वीज़ा फीस के ऑनलाइन भुगतान का विकल्प प्रदान किया गया है।
भारत में ब्रिटिश वीजा के लिए ऑनलाइन आवेदन करने वाले उपभोक्ता 1 मई से ऑनलाइन आवेदन प्रक्रिया के अंग के रूप में मास्टरकार्ड या वीज़ा कार्ड का उपयोग करते हुए अपने वीज़ा की फीस का ऑनलाइन भुगतान कर सकेंगे। भुगतान के अन्य तरीके जारी रहेंगे, जिनमें वीज़ा आवेदन केंद्र पर भुगतान भी शामिल है।
उपभोक्ताओं द्वारा अपनी वीज़ा फीस डिमांड ड्राफ्ट या नकद राशि के रूप में वीज़ा आवेदन केंद्र और स्टैन्डर्ड चार्टर्ड बैंक की चुनिंदा शाखाओं में जमा करवाने की व्यवस्था भी जारी रहेगी। विवरण यहां उपलब्ध है।
गृह मंत्रालय के क्षेत्रीय निदेशक थॉमस ग्रेग ने कहा:
भारत में उपभोक्ता अब ऑनलाइन भुगतान के विकल्प का लाभ उठा सकते हैं। यह ब्रिटिश वीज़ा सेवा में नवीनतम सुधार है।
यह भारत में अपने उपभोक्ताओं को उत्कृष्ट सेवा देने के प्रति हमारी निरंतर प्रतिबद्धता का अंग है। यह ब्रिटिश गृह मंत्रालय के आधुनिकीकरण कार्यक्रम का भी अंग है। इसका उद्देश्य ऑनलाइन आवेदन प्रक्रिया की दिशा में आगे बढ़ना है, जिसमें दुनिया भर के लगभग सभी उपभोक्ता ऑनलाइन आवेदन और ऑनलाइन भुगतान कर सकें।
यह एक अधिक चुस्त-दुरुस्त आवेदन प्रक्रिया होगी और दुनिया भर में ऑनलाइन लेन-देन एवं भुगतान की व्यापक प्रवृत्ति के अनुरुप कदम है। यह उपभोक्ताओं और स्टाफ दोनों के लिए सुरक्षित व्यवस्था है क्योंकि इससे नकद भुगतान से संबंधित जोखिम घटेगा।
अधिक जानकारी के लिए:
-
आगामी समय में ऑनलाइन भुगतान के अतिरिक्त तरीके उपलब्ध कराए जाने की आशा है, जिनमें अन्य भुगतान काड्र्स और ई-वेलेट्स भी शामिल हैं।
-
उपभोक्ता अपनी वीज़ा फीस का रुपयों में भुगतान करना जारी रखेंगे, यद्यपि हमारा इरादा यह है कि जब हम एक नई व्यवस्था अपना लेंगे तो उपभोक्ताओं को स्टर्लिंग सहित अन्य प्रमुख मुद्राओं में भुगतान का विकल्प भी प्रदान किया जाएगा।
eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk hin_Deva unk hin_Deva